smcproject/ml-wiki-sentences huggingface dataset:
ആനയുടെ പുറം എന്നാണ് ഗജപൃഷ്ഠം എന്ന വാക്കിന്റെ അർത്ഥം.
സാധാരണയായി ക്ഷേത്രത്തിന്റെ മതിൽക്കെട്ടിനാണ് ഈ ആകൃതി സ്വീകരിയ്ക്കാറുള്ളത്.
കേരളത്തിൽ ഇതുകൂടാതെ ഈ ആകൃതിയിൽ ശ്രീകോവിലുകളുള്ളത് തൃപ്രങ്ങോട് ശിവക്ഷേത്രം , തൃക്കണ്ടിയൂർ മഹാദേവക്ഷേത്രം , മധൂർ അനന്തേശ്വര സിദ്ധിവിനായകക്ഷേത്രം തുടങ്ങിയ ക്ഷേത്രങ്ങൾക്കാണ്.
ഇതിൽ അകത്ത് മൂന്നാമത്തെ അറയായ ഗർഭഗൃഹത്തിൽ കിഴക്കോട്ട് ദർശനമായാണ് ശൈവ-വൈഷ്ണവ ചൈതന്യങ്ങളുടെ സംഗമസ്ഥാനമായ ശങ്കരനാരായണൻ കുടികൊള്ളുന്നത്.
കേരളത്തിൽ വിഗ്രഹരൂപത്തിൽ ശങ്കരനാരായണപ്രതിഷ്ഠയുള്ള അപൂർവ്വം ക്ഷേത്രങ്ങളൊന്നാണിത്.
സാധാരണയായി ലിംഗരൂപത്തിലാണ് പ്രതിഷ്ഠ.
പഞ്ചലോഹവിഗ്രഹമാണ് ഇവിടെയുള്ളത്.
തൃശ്ശൂർ വടക്കുംനാഥക്ഷേത്രത്തിലെ ശങ്കരനാരായണവിഗ്രഹവുമായി പ്രകടമായ രൂപസാദൃശ്യമുണ്ട്, ഇവിടത്തെ വിഗ്രഹത്തിനും.
ചതുർബാഹുവായ വിഗ്രഹത്തിന്റെ വലതുവശം ശിവനെയും ഇടതുവശം വിഷ്ണുവിനെയും പ്രതിനിധീകരിയ്ക്കുന്നു.
വലതുവശത്ത് ജടാമകുടവും ചന്ദ്രക്കലയും ത്രിനേത്രത്തിന്റെ പകുതിയും സർപ്പങ്ങളും രുദ്രാക്ഷമാലകളും പുലിത്തോലുമൊക്കെയാണ് കാണുന്നതെങ്കിൽ ഇടതുവശത്ത് സ്വർണ്ണക്കിരീടവും മയിൽപ്പീലിയും ഗോപിക്കുറിയും വനമാലയും ശ്രീവത്സവും പീതാംബരവുമൊക്കെയാണ് കാണാനാകുക.
താരതമ്യേന പുതിയകാലത്തുണ്ടായ പ്രതിഷ്ഠയാണെങ്കിലും ക്ഷേത്രത്തിൽ ശങ്കരനാരായണന്നുള്ള പ്രാധാന്യം കാരണം പലരും ഇതിനെ ശങ്കരനാരായണക്ഷേത്രമായി കാണുന്നു.
വടക്കേ അറ്റത്തുള്ള മഹാവിഷ്ണുവിന്റെ ശ്രീകോവിൽ കൂട്ടത്തിലുള്ള ഏറ്റവും ചെറിയ ശ്രീകോവിലാണ്.
ചതുരാകൃതിയിൽ തീർത്തതുകൊണ്ടാകണം ഇങ്ങനെ സംഭവിച്ചത്.
എന്നാൽ ഇതും വളരെ സവിശേഷമായ ഒരു നിർമ്മിതിയാണ്.
ഏകദേശം ഗുരുവായൂരിലെ ശ്രീകോവിലിന്റെ അതേ രൂപത്തിൽ തീർത്ത ഈ ശ്രീകോവിലിനകത്ത് മൂന്നാമത്തെ അറയിൽ കിഴക്കോട്ട് ദർശനമായി മഹാവിഷ്ണു പ്രതിഷ്ഠിയ്ക്കപ്പെട്ടിരിയ്ക്കുന്നു.
വിഗ്രഹവും പൂജകളുമെല്ലാം വിഷ്ണുസങ്കല്പത്തിൽ തന്നെയാണെങ്കിലും ഗുരുവായൂരിലെപ്പോലെ ഇവിടെയും പ്രതിഷ്ഠയെ ശ്രീകൃഷ്ണനായാണ് ഭക്തർ കണ്ടുവരുന്നത്.
ഏകദേശം നാലടി ഉയരം വരുന്ന ചതുർബാഹുവായ ശിലാവിഗ്രഹമാണ് ഇവിടെ.
പുറകിലെ വലതുകയ്യിൽ സുദർശനചക്രം , പുറകിലെ ഇടതുകയ്യിൽ പാഞ്ചജന്യം എന്ന ശംഖ് , മുന്നിലെ ഇടതുകയ്യിൽ തലകീഴായി കൗമോദകി എന്ന ഗദ , മുന്നിലെ വലതുകയ്യിൽ താമര എന്നിവ ധരിച്ചുനിൽക്കുന്ന ഭഗവാന്റെ വിഗ്രഹത്തിൽ നിത്യേന വിശേഷപ്പെട്ട അലങ്കാരങ്ങളുണ്ടാകാറുണ്ട്.
ദശാവതാരരൂപങ്ങൾ അവയിൽ പ്രധാനമാണ്.
കൂടാതെ മോഹിനി , ധന്വന്തരി രൂപങ്ങളും അവയിൽ കാണാറുണ്ട്.
മൂന്ന് ശ്രീകോവിലുകളും അതിമനോഹരമായ നിരവധി ശില്പങ്ങളാൽ അലംകൃതമാണ്.
ഭൂതമാല, പക്ഷിമാല, മൃഗമാല തുടങ്ങിയ രൂപങ്ങൾ ഇവയിൽ ആലേഖനം ചെയ്തിട്ടുണ്ട്.
ശ്രീകോവിലിനകത്തേയ്ക്കുള്ള പ്രവേശനകവാടങ്ങൾക്ക് ഇരുവശവുമായി പതിവുപോലെ ദ്വാരപാലകരൂപങ്ങളും കാണാം.
ഇവരെ വണങ്ങി അനുവാദം വാങ്ങിച്ചുവേണം തന്ത്രിയ്ക്കും ശാന്തിക്കാർക്കും അകത്തേയ്ക്ക് പ്രവേശിയ്ക്കാൻ എന്നാണ് ചിട്ട.
ഇവിടങ്ങളിൽ നിരവധി മണികളും തൂക്കിയിട്ടുണ്ട്.
ഇവയടിച്ചാണ് അനുവാദം ചോദിയ്ക്കൽ ചടങ്ങ്.
ശിവന്റെ ശ്രീകോവിലിൽത്തന്നെ തെക്കേ നടയിലെ ഇടനാഴിയിൽ തെക്കോട്ട് ദർശനം നൽകി ദക്ഷിണാമൂർത്തി, ഗണപതി, നന്ദികേശൻ എന്നിവരുടെ പ്രതിഷ്ഠകൾ കാണാം.
ശിവസ്വരൂപമായ ദക്ഷിണാമൂർത്തിയുടെ പ്രതിഷ്ഠ പതിവുപോലെ ശിവലിംഗരൂപത്തിൽ തന്നെയാണ്.
ഏകദേശം രണ്ടടി ഉയരം കാണും.
വിദ്യാഭിവൃദ്ധിയ്ക്ക് ദക്ഷിണാമൂർത്തിയുടെ നടയിൽ നെയ്വിളക്ക് കത്തിയ്ക്കുന്നത് അത്യുത്തമമായി കണക്കാക്കപ്പെടുന്നു.
സിദ്ധിവിനായകഭാവത്തിൽ, വലത്തോട്ട് തുമ്പിക്കൈ നീട്ടിയ രൂപമാണ് ഗണപതിയുടേത്.
ചതുർബാഹുവായ ഭഗവാന്റെ നാലുകൈകളിലുമായി മഴു , കയർ , മോദകം , വരദമുദ്ര എന്നിവ കാണാം.
ഒറ്റയപ്പം, കറുകമാല, നാരങ്ങാമാല എന്നിവയാണ് പ്രധാന വഴിപാടുകൾ.
തെക്കേ നടയിൽ നന്ദികേശന്റെ പ്രതിഷ്ഠ വരുന്നത് അത്യപൂർവ്വമാണ്.
സാധാരണയായി ശിവന്റെ നടയ്ക്കുനേരെയാണ് നന്ദിപ്രതിഷ്ഠ കാണാറുള്ളത്.
ഇവിടെ എങ്ങനെ നന്ദിപ്രതിഷ്ഠ തെക്കുവശത്ത് വന്നു എന്നത് സംശയാസ്പദമാണ്.
വടക്കുവശത്ത് പതിവുപോലെ ഓവ് പണിതിട്ടുണ്ട്.
അഭിഷേകം ചെയ്യുന്ന ദ്രവ്യങ്ങൾ ഇതുവഴിയാണ് ഒഴുകുന്നത്.
ശിവന്റെ ശ്രീകോവിലിലെ ഓവ് മുറിച്ചുകടന്ന് പ്രദക്ഷിണം വയ്ക്കുന്നത് നിരോധിച്ചിരിയ്ക്കുന്നു.
മറ്റ് രണ്ടിടത്തെയും ഓവുകൾ മുറിച്ചുകടക്കാം.
മൂന്ന് ശ്രീകോവിലുകളുള്ളതിനാൽ അതിവിശാലമായ ഒരു നിർമ്മിതിയാണ് ഇവിടെ നാലമ്പലം.
പൂർണ്ണമായും കരിങ്കല്ലിൽ തീർത്ത നാലമ്പലത്തിന്റെ പുറംചുവരുകൾ വിളക്കുമാടം കൊണ്ട് അലംകൃതമാണ്.
ഏഴുനിലകളിലായി പണിതിരിയ്ക്കുന്ന വിളക്കുമാടത്തിൽ നിലവിൽ പിച്ചളയിൽ തീർത്ത വിളക്കുകളാണ് കാണപ്പെടുന്നത്.
ഇവ സ്വർണ്ണത്തിലേയ്ക്ക് മാറ്റാനുള്ള ശ്രമങ്ങൾ നടന്നുവരുന്നു.
മൂന്ന് ശ്രീകോവിലുകളുടെ മുന്നിലൂടെയും നാലമ്പലത്തിനകത്തേയ്ക്ക് പ്രവേശനകവാടങ്ങൾ കാണാം.
ഇവയിലെല്ലാം വാതിൽമാടങ്ങൾ പണിതിട്ടുണ്ട്.
അവയിൽ തെക്കേയറ്റത്തുള്ള വാതിൽമാടത്തിലാണ് വിശേഷാലുള്ള പൂജകളും ഗണപതിഹോമം അടക്കമുള്ള ഹോമങ്ങളും നടക്കുന്നത്.
മറ്റുള്ള വാതിൽമാടങ്ങൾ നാമജപത്തിനും വാദ്യമേളങ്ങൾക്കുമാണ് ഉപയോഗിച്ചുവരുന്നത്.
പൂജാസമയമോ വിശേഷദിവസങ്ങളോ അല്ലെങ്കിൽ ചെണ്ട , മദ്ദളം , തിമില , ഇടയ്ക്ക തുടങ്ങിയ വാദ്യങ്ങൾ ഇവിടെ തൂക്കിയിട്ടിരിയ്ക്കുന്നത് കാണാം.
ഇവ കൂടാതെ, ഘനവാദ്യങ്ങളായ ചേങ്ങിലയും ഇലത്താളവും സൂക്ഷിയ്ക്കുന്നതും ഇവിടെത്തന്നെയാണ്.
നാലമ്പലത്തിനകത്ത് തെക്കുകിഴക്കേമൂലയിൽ പതിവുപോലെ തിടപ്പള്ളി പണിതിരിയ്ക്കുന്നു.
ശിവന്റെ ശ്രീകോവിലിന്റെ വടക്കുകിഴക്കുഭാഗത്തായി ഒരു ഹോമകുണ്ഡം കാണാം.
ഒറ്റനോട്ടത്തിൽ ഒരു കിണറാണെന്ന് തോന്നുന്ന ഈ നിർമ്മിതി, പണ്ടുകാലത്ത് വസോർധാര നടത്താൻ ഉപയോഗിച്ചിരുന്നതാണെന്ന് വിശ്വസിയ്ക്കപ്പെടുന്നു.
പടിഞ്ഞാറ് പാർവ്വതീദേവിയുടെ നടയിലും ഒരു പ്രവേശനകവാടമുണ്ട്.
ഇതിനുമുകളിലായി ശ്രീരാമപട്ടാഭിഷേകത്തിന്റെ ഒരു രൂപം കാണാം.
സിംഹാസനസ്ഥരായ ശ്രീരാമസ്വാമിയും സീതാദേവിയും , ഇരുവരുടെയും പാദം വണങ്ങിനിൽക്കുന്ന ഹനുമാൻ സ്വാമിയും, ആലവട്ടം വീശുന്ന ലക്ഷ്മണ - ഭരതന്മാരും വെൺചാമരം വീശുന്ന ശത്രുഘ്നനും ഈ രൂപത്തിൽ വ്യക്തമായി ആലേഖനം ചെയ്യപ്പെട്ടിട്ടുണ്ട്.
മൂന്ന് പ്രതിഷ്ഠകൾക്കും തുല്യപ്രാധാന്യമുള്ളതിനാൽ മൂവർക്കുമായി ബലിവട്ടം പണിതിട്ടുണ്ട്.
അഷ്ടദിക്പാലകർ (കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിരൃതി , പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ ചന്ദ്രൻ , വടക്കുകിഴക്ക് - ഈശാനൻ ), സപ്തമാതൃക്കൾ (തെക്കുഭാഗത്ത് ഒറ്റക്കല്ലിൽ - കിഴക്കുനിന്ന് ബ്രാഹ്മി , മഹേശ്വരി , കൗമാരി , വൈഷ്ണവി , വരാഹി , ഇന്ദ്രാണി , ചാമുണ്ഡി എന്ന ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം, കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം, പടിഞ്ഞാറുഭാഗത്ത്), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), സുബ്രഹ്മണ്യൻ (വടക്കുപടിഞ്ഞാറിനും വടക്കിനുമിടയിൽ), ദുർഗ്ഗാദേവി (പടിഞ്ഞാറിനും വടക്കുപടിഞ്ഞാറിനുമിടയിൽ), നിർമ്മാല്യധാരി (വടക്കിനും വടക്കുകിഴക്കിനുമിടയിൽ ശിവലിംഗരൂപത്തിൽ - ഇവിടെ ശിവന് ചണ്ഡികേശ്വരൻ , ശങ്കരനാരായണന് ചണ്ഡസേനൻ , വിഷ്ണുവിന് വിഷ്വക്സേനൻ എന്നിവർ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
വിഷ്ണുവിന്റെ ബലിവട്ടത്തിലാകട്ടെ, ഉത്തരമാതൃക്കൾ എന്ന പേരിൽ മറ്റൊരു സങ്കല്പവും കാണാം.
തെക്കുഭാഗത്ത് സ്ഥാനം കൊടുത്തിരിയ്ക്കുന്ന സപ്തമാതൃക്കൾക്ക് വിപരീതസ്ഥാനത്ത്, അതായത് വടക്കുഭാഗത്ത് (ഉത്തരഭാഗം) സ്ഥാനം നൽകിയതുകൊണ്ടാണ് ഇവരെ ഉത്തരമാതൃക്കൾ എന്ന് വിളിയ്ക്കുന്നത്.
ഭാഗീശ്വരി, ക്രിയ, കീർത്തി, ലക്ഷ്മി, സൃഷ്ടി, വിദ്യ, ശാന്തി എന്നീ ഏഴ് ദേവിമാരാണ് ഉത്തരമാതൃക്കൾ.
സപ്തമാതൃക്കൾക്കൊപ്പം ഗണപതിയ്ക്കും വീരഭദ്രന്നും സ്ഥാനം നൽകിയിരിയ്ക്കുന്നതുപോലെ ഉത്തരമാതൃക്കൾക്കൊപ്പം ശ്രീധരൻ, അശ്വമുഖൻ എന്നീ ദേവന്മാർക്കും സ്ഥാനം നൽകിയിട്ടുണ്ട്.
എന്നാൽ, ഇവരെ ബലിക്കല്ലുകളുടെ രൂപത്തിൽ പ്രതിനിധീകരിയ്ക്കാറില്ല.
അപ്പോഴും ശീവേലിയ്ക്ക് ഇവർക്കും ബലിതൂകും.
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് തിരുവേഗപ്പുറ മഹാക്ഷേത്രം.
പുലർച്ചെ നാലുമണിയ്ക്ക് തവിൽ , നാദസ്വരം , പെരുമ്പറ തുടങ്ങിയ വാദ്യോപകരണങ്ങളോടെയും ഏഴുതവണയുള്ള ശംഖുവിളിയോടെയും ഭഗവാന്മാരെ പള്ളിയുണർത്തിയശേഷം അഞ്ചുമണിയ്ക്ക് നടതുറക്കുന്നു.
ആദ്യചടങ്ങ് നിർമ്മാല്യദർശനമാണ്.
തലേന്നു ചാർത്തിയ അലങ്കാരങ്ങളോടുകൂടി ഭഗവാന്മാരെ തൊഴുത് ഭക്തർ മുക്തിയടയുന്നു.
അതിനുശേഷം അലങ്കാരങ്ങളെല്ലാം നീക്കം ചെയ്ത് അഭിഷേകച്ചടങ്ങുകൾ തുടങ്ങുന്നു.
എണ്ണ, ജലം, വാകപ്പൊടി തുടങ്ങിയ ദ്രവ്യങ്ങളുപയോഗിച്ചുള്ള അഭിഷേകങ്ങൾക്കുശേഷം ശംഖാഭിഷേകവും കലശാഭിഷേകവും കഴിയുമ്പോഴേയ്ക്കും സമയം അഞ്ചരയായിട്ടുണ്ടാകും.
പിന്നീട് മലർ , ശർക്കര , കദളിപ്പഴം എന്നിവ മൂവർക്കും നേദിയ്ക്കുന്നു.
അതിനുശേഷം നടയടച്ച് ഉഷഃപൂജ.
ആദ്യം ശിവന്നും പിന്നീട് ശങ്കരനാരായണന്നും അവസാനം വിഷ്ണുവിനുമാണ് പൂജ നടത്തുക.
സൂര്യോദയസമയത്ത് എതിരേറ്റുപൂജയും ഗണപതിഹോമവും നടക്കും.
അതിനുശേഷം ഉഷഃശീവേലിയാണ്.
ഭൂതഗണങ്ങൾക്ക് അന്നം നൽകുന്നത് ഭഗവാന്മാർ നേരിട്ടുകാണുന്നു എന്ന സങ്കല്പമാണ് ശീവേലിയ്ക്ക്.
മൂന്ന് പ്രധാനപ്രതിഷ്ഠകളുള്ള ക്ഷേത്രമായതിനാൽ മൂന്നുപേർക്കും ഒരുമിച്ചാണ് ശീവേലി നടത്തുക.
നാലമ്പലത്തിനകത്തും പുറത്തുമുള്ള ബലിക്കല്ലുകളിലെല്ലാം ബലിതൂകി മൂന്ന് പ്രദക്ഷിണം വച്ചശേഷം പ്രധാന ബലിക്കല്ലുകളിലും ബലിതൂകിയാണ് ശീവേലി അവസാനിയ്ക്കുന്നത്.
അതിനുശേഷം എട്ടുമണിയ്ക്ക് പന്തീരടിപൂജ നടത്തുന്നു.
നിഴലിന് പന്ത്രണ്ടടി നീളം വരുന്ന സമയത്തുള്ള പൂജയായതുകൊണ്ടാണ് ഇതിന് പന്തീരടിപൂജ എന്ന പേരുവന്നത്.
തുടർന്ന് പത്തുമണിയോടെ ഉച്ചപ്പൂജയും പത്തരയ്ക്ക് ഉച്ചശീവേലിയും നടത്തി പതിനൊന്നുമണിയോടെ നടയടയ്ക്കുന്നു.
ഭഗവാന്മാർക്ക് കർപ്പൂരം ഉപയോഗിച്ച് പൂജ നടത്തുന്നത് ഈ സമയത്താണ്.
ക്ഷേത്രത്തിനകത്തും പുറത്തുമുള്ള വിളക്കുകളെല്ലാം ഈ സമയത്ത് കൊളുത്തിവച്ചിട്ടുണ്ടാകും.
ഇത് മനോഹരമായ ഒരു കാഴ്ചയാണ്.
ദീപാരാധന കഴിഞ്ഞാൽ ഏഴുമണിയോടെ അത്താഴപ്പൂജയും ഏഴരയ്ക്ക് അത്താഴശീവേലിയും നടത്തി രാത്രി എട്ടുമണിയ്ക്ക് വീണ്ടും നടയടയ്ക്കുന്നു.
വിശേഷദിവസങ്ങളിലും ഗ്രഹണം നടക്കുന്ന ദിവസങ്ങളിലും ഉദയാസ്തമനപൂജയുള്ള ദിവസങ്ങളിലും ഇവയ്ക്ക് മാറ്റമുണ്ടാകും.
ഉത്സവത്തിന് വിശേഷാൽ താന്ത്രികക്രിയകളുള്ളതിനാൽ ഉച്ചയ്ക്ക് നടയടപ്പുണ്ടാകില്ല.
പകരം രാത്രിയിലെ ഓരോ യാമത്തിലും ശിവന്ന് വിശേഷാൽ പൂജകളും അതിനോടനുബന്ധിച്ചുള്ള കലശാഭിഷേകവുമുണ്ടാകും.
അഷ്ടമിരോഹിണിദിവസം വിഷ്ണുവിനും ഇതേ ചിട്ടയാണ്.
ഗ്രഹണം നടക്കുന്ന ദിവസങ്ങളിൽ ഗ്രഹണത്തിന് ഒരു മണിക്കൂർ മുമ്പേ അടയ്ക്കുന്ന നട, ഗ്രഹണശേഷം എല്ലാ ശുദ്ധിക്രിയകളും നടത്തിയേ  തുറക്കൂ.
ഉദയാസ്തമനപൂജയുള്ളപ്പോൾ പതിനെട്ട് പൂജകളും അതിനോടനുബന്ധിച്ച് നിറമാലയും ചുറ്റുവിളക്കുമുണ്ടാകും.
മലപ്പുറം ജില്ലയിൽ പൊന്നാനി താലൂക്കിൽ കാലടി ദേശത്ത് സ്ഥിതിചെയ്യുന്ന പ്രസിദ്ധ തന്ത്രികുടുംബമായ പടിഞ്ഞാറേടത്ത് മനക്കാർക്കാണ് തിരുവേഗപ്പുറ ക്ഷേത്രത്തിലെ തന്ത്രാധികാരം.
പ്രധാനപ്രതിഷ്ഠകൾ മൂന്നായതിനാൽ മൂന്നുപേർക്കും പ്രത്യേകം മേൽശാന്തിമാരും കീഴ്ശാന്തിമാരുമുണ്ട്.
ഇവരുടെ നിയമനം ദേവസ്വം വകയാണ്.
പ്രധാന വിശേഷങ്ങൾ കൂത്തമ്പലം കൊടിയേറ്റുത്സവം
തിരുവേഗപ്പുറ ക്ഷേത്രത്തിലെ ഏറ്റവും പ്രധാനപ്പെട്ട ആണ്ടുവിശേഷമാണ് കുംഭമാസത്തിൽ തിരുവാതിരനാളിൽ ആറാട്ടായി നടത്തപ്പെടുന്ന എട്ടുദിവസത്തെ കൊടിയേറ്റുത്സവം.
ഇതിനോടനുബന്ധിച്ചുള്ള എട്ടുദിവസവും നിരവധി താന്ത്രികക്രിയകളും കലാപരിപാടികളും ക്ഷേത്രത്തിൽ അരങ്ങേറും.
അങ്കുരാദിമുറയനുസരിച്ചാണ് (മുളയിടലോടെ തുടങ്ങുന്ന മുറ) ഉത്സവം നടത്തുന്നത്.
ഇതിനോടനുബന്ധിച്ചുള്ള ദിവസങ്ങളിൽ ഇവിടെ മൂന്ന് ഭഗവാന്മാർക്കും ദ്രവ്യകലശവും ക്ഷേത്രത്തിനകത്തും പുറത്തും ശുദ്ധിക്രിയകളും പതിവാണ്.
ഒന്നാം ദിവസം രാവിലെ പതിവുപൂജകൾ തന്നെ നടത്തും.
സന്ധ്യയ്ക്ക് ദീപാരാധനയ്ക്കുശേഷം ക്ഷേത്രത്തിൽ മുളയിടൽ നടത്തുന്നു.
ക്ഷേത്രനാലമ്പലത്തിനകത്ത് വടക്കുകിഴക്കേമൂലയിലുള്ള മുളയറയിൽ, പ്രത്യേകം തയ്യാറാക്കിയ പതിനാറ് വെള്ളിപ്പാത്രങ്ങളിൽ നവധാന്യങ്ങൾ ( ഗോതമ്പ് , നെല്ല് , തുവര , പയർ , കടല , അമര , എള്ള് , ഉഴുന്ന് , മുതിര എന്നിവ) നിറച്ചുവയ്ക്കുന്ന ചടങ്ങാണിവ.
ഇവയിൽ വച്ചിട്ടുള്ള ധാന്യങ്ങൾ ആറാട്ടുദിവസമാകുമ്പോഴേയ്ക്കും മുളച്ചുകഴിഞ്ഞിട്ടുണ്ടാകും.
അങ്ങനെ മുളച്ച ധാന്യങ്ങൾ ഭക്തർക്ക് വഴിപാടായി കൊടുക്കുക പതിവാണ്.
അതിനുശേഷം ക്ഷേത്രം ഊരാളന്മാരായ  തന്ത്രിയ്ക്ക് കൂറയും പവിത്രവും കൊടുക്കുന്ന ആചാര്യവരണം എന്ന ചടങ്ങാണ്.
ശുദ്ധമായ പട്ടിൽ തീർത്ത, ഏഴുവർണ്ണങ്ങളോടുകൂടിയ കൊടിക്കൂറകൾ, വാദ്യമേളങ്ങളുടെയും ഭക്തജനങ്ങളുടെ നാമജപത്തിന്റെയും അകമ്പടിയോടെ കൊടിമരങ്ങളിൽ കയറ്റി ഉയർത്തുന്നു.
മൂന്നു കൊടിമരങ്ങളിലും ഒരേ സമയമാണ് കൊടിയേറ്റം.
ഇതോടെ ക്ഷേത്രത്തിലെ ഉത്സവത്തിന് തുടക്കമായി.
ദിക്കുകൊടി സ്ഥാപനം, ശ്രീഭൂതബലി, കാഴ്ചശീവേലികൾ
രണ്ടാം ദിവസം രാവിലെയാണ് ദിക്കുകൊടികൾ സ്ഥാപിയ്ക്കുന്ന ചടങ്ങ്.
ഉത്സവത്തിന്റെ നടപ്പ് പാർഷദന്മാരെ ഏല്പിയ്ക്കുന്ന ചടങ്ങാണിത്.
പ്രധാന കൊടിയെ അപേക്ഷിച്ച് ദിക്കുകൊടികൾക്ക് നീളവും ആകർഷണീയതയും കുറവായിരിയ്ക്കും.
സാധാരണ തുണിയിലാണ് ഇവ നിർമ്മിയ്ക്കാറുള്ളത്.
കറുപ്പ്, ചുവപ്പ്, വെളുപ്പ് എന്നീ മൂന്നുനിറങ്ങളാണ് ഇവയിലുണ്ടാകുക.
ഇവിടെ പ്രധാന ദേവതകൾ മൂന്നായതിനാൽ ദിക്കുകൊടികളും മൂന്നുവീതമുണ്ടാകും.
ദിക്കുകൊടികൾ സ്ഥാപിച്ചശേഷം ശ്രീഭൂതബലി നടത്തുന്നു.
സാധാരണ നടക്കുന്ന ശീവേലിയുടെ വിസ്തരിച്ചുള്ള രൂപമാണ് ശ്രീഭൂതബലി.
ഉത്സവനാളുകളിലെല്ലാം ഇത് നടത്തിവരാറുണ്ട്.
അന്ന് വൈകുന്നേരം പഞ്ചാരിമേളത്തിന്റെ അകമ്പടിയോടെ വിശേഷാൽ കാഴ്ചശീവേലി നടത്തുന്നു.
ആലവട്ടം , വെൺചാമരം , സൂര്യമറ , മുത്തുക്കുടകൾ, തീവെട്ടികൾ തുടങ്ങി അതിവിശേഷമായ അലങ്കാരങ്ങളോടുകൂടി ഭഗവാന്മാർ എഴുന്നള്ളുന്ന കാഴ്ച അതിമനോഹരമാണ്.
ഉത്സവനാളുകളിലെല്ലാം വൈകുന്നേരം കാഴ്ചശീവേലികളുണ്ടാകും.
ആറ് ആനകളുടെ പുറത്താണ് എഴുന്നള്ളത്ത് നടക്കുന്നത്.
നിരവധി ഭക്തരാണ് ഈ ദിവസങ്ങളിൽ ക്ഷേത്രത്തിലെത്തുന്നത്.
കൂടാതെ ദീപാരാധനയ്ക്കുശേഷം വിശേഷാൽ തായമ്പകയും നടത്താറുണ്ട്.
ഉത്സവബലി
ആറാം ദിവസം ഉത്സവബലി.
സാധാരണ നടത്തുന്ന ശീവേലിയുടെയും ശ്രീഭൂതബലിയുടെയും വിസ്തരിച്ച രൂപമാണ് ഉത്സവബലി.
സാധാരണ ബലിതൂകുന്നതിന്റെ നാലുമടങ്ങാണ് ഈ ദിവസം ബലിതൂകുക.
മാത്രവുമല്ല, സാധാരണ ബലിതൂകാത്ത സ്ഥലങ്ങളിലും ഈയവസരത്തിൽ ബലിതൂകും.
രാവിലെ പന്തീരടിപൂജ കഴിഞ്ഞാണ് ഉത്സവബലി തുടങ്ങുക.
ഇതിന് മുന്നോടിയായി തന്ത്രി, ശാന്തിക്കാർ, വാദ്യക്കാർ തുടങ്ങിയവർക്ക് ദക്ഷിണ നൽകും.
ഇതിനുശേഷം ബലിതൂകാനുള്ള ഹവിസ്സ് തൂശനിലയിൽ നിരത്തിവയ്ക്കുകയും, തുടർന്ന് അത് മൂന്നായി പകുത്ത് ഓരോന്നിലും ഉണക്കലരി, മഞ്ഞൾ, എള്ള് എന്നിവയുടെ പൊടിവിതറിയിടുകയും ചെയ്യുന്നു.
മൂന്നുനിറത്തിലുള്ള പൊടികൾ സത്വരജസ്തമോഗുണങ്ങളുടെ സൂചകങ്ങളായി കണക്കാക്കപ്പെടുന്നു.
വെളുത്ത നിറത്തിലുള്ള ഉണക്കലരിപ്പൊടി സത്വഗുണത്തിന്റെയും മഞ്ഞനിറത്തിലുള്ള മഞ്ഞൾപ്പൊടി രജോഗുണത്തിന്റെയും കറുത്തനിറത്തിലുള്ള എള്ളിൻപൊടി തമോഗുണത്തിന്റെയും പ്രതീകങ്ങളായാണ് കണ്ടുവരുന്നത്.
ഇങ്ങനെ നിരത്തിയ ഹവിസ്സിന്മേൽ തന്ത്രി പൂജ നടത്തുന്നു.
ഇതിനകമ്പടിയായി പാണികൊട്ടൽ നടക്കുന്നു.
മൃദംഗം , മദ്ദളം എന്നീ വാദ്യങ്ങളോട് സാമ്യമുള്ള മരം എന്ന വാദ്യമാണ് ഇതിന് ഉപയോഗിയ്ക്കുന്നത്.
ശംഖും ചേങ്ങിലയും അകമ്പടി സേവിയ്ക്കും.
മരപ്പാണി കൊട്ടി ഭൂതഗണങ്ങളെ ഉണർത്തിയശേഷം ബലിതൂകൽ തുടങ്ങുന്നു.
മൂന്നുഘട്ടങ്ങളായാണ് ബലിതൂകൽ നടക്കുന്നത്.
ആദ്യഘട്ടത്തിൽ ശ്രീകോവിലിലെ ദ്വാരപാലകർ, ദേവവാഹനം (ഇവിടെ ശിവന്ന് നന്ദി, ശങ്കരനാരായണന്ന് നന്ദിയുടെ പുറത്തേറിയ ഗരുഡൻ, വിഷ്ണുവിന് ഗരുഡൻ), അഷ്ടദിക്പാലകർ, ബ്രഹ്മാവ്, സപ്തമാതൃക്കൾ, ഗണപതി, വീരഭദ്രൻ, ശാസ്താവ്, സുബ്രഹ്മണ്യൻ, ദുർഗ്ഗാദേവി, അനന്തൻ, നിർമ്മാല്യധാരി എന്നിവർക്ക് ഓരോരുത്തർക്കായി ബലിതൂകും.
രണ്ടാമത്തെ ഘട്ടത്തിലാണ് അതിവിശേഷമായ സപ്തമാതൃബലി.
ഈ സമയത്തുമാത്രമാണ് ഭക്തർക്ക് നാലമ്പലത്തിനകത്ത് പ്രവേശനമുള്ളത്.
ഇതിനുശേഷമാണ് നാലമ്പലത്തിനുപുറത്ത് നടക്കുന്ന അവസാനഘട്ട ബലിതൂകൽ.
പുറത്തെ ബലിവട്ടത്തിൽ സ്ഥിതിചെയ്യുന്ന ഓരോ ബലിക്കല്ലിലും ബലിതൂകിവരുമ്പോൾ വടക്കുഭാഗത്തുള്ള ക്ഷേത്രപാലന്റെ ബലിക്കല്ലിൽ പാത്രത്തോടുകൂടി ബലിതൂകുന്ന ചടങ്ങുമുണ്ട്.
അവസാനം, ശ്രീകോവിലിന്റെ നേരെമുന്നിലുള്ള വലിയ ബലിക്കല്ലിലും ബലിതൂകുന്നതോടെ ഉത്സവബലി സമാപിയ്ക്കും.
അന്ന് ക്ഷേത്രപരിസരത്തുള്ള ആരും പട്ടിണി കിടക്കരുതെന്നാണ് സങ്കല്പം.
തന്മൂലം ക്ഷേത്രത്തിൽ വരുന്ന പക്ഷിമൃഗാദികൾക്കുപോലും ഹവിസ്സ് കൊടുക്കും.
പള്ളിവേട്ടയും ആറാട്ടും
ഏഴാം ദിവസമാണ് ഉത്സവത്തിലെ മറ്റൊരു പ്രധാന വിശേഷമായ പള്ളിവേട്ട.
തങ്ങളുടെ അതിർത്തിയിലുള്ള ദുഷ്ടശക്തികളെ മുഴുവൻ ഭഗവാന്മാർ നിഗ്രഹിയ്ക്കുന്നു എന്ന സങ്കല്പത്തിൽ നടത്തുന്ന ചടങ്ങാണ് പള്ളിവേട്ട.
തിരുവേഗപ്പുറ ക്ഷേത്രത്തിൽ കിഴക്കേ നടയിലെ ആൽത്തറയിലാണ് ഈ ചടങ്ങ് നടത്തുന്നത്.
ഇതിനോടനുബന്ധിച്ച് തിരുവേഗപ്പുറയപ്പന്മാരുടെ വിശേഷാൽ എഴുന്നള്ളത്തുണ്ടാകും.
വാദ്യമേളങ്ങളൊന്നുമില്ലാതെ ആൽത്തറയിലെത്തുന്ന ഭഗവാന്മാർ, തുടർന്ന് അവിടെ ഒരുക്കിവച്ചിരിയ്ക്കുന്ന ഒരു പന്നിയുടെ രൂപത്തിൽ അമ്പെയ്യുന്നു.
ഭഗവദ്പ്രതിനിധികളായി മേൽശാന്തികളാണ് അമ്പെയ്യുക.
ഒരേസമയം തന്നെ മൂന്നുപേരും അമ്പെയ്യും.
ഇതുകഴിഞ്ഞാൽ വാദ്യമേളങ്ങളുടെ അകമ്പടിയോടെ തിരുവേഗപ്പുറയപ്പന്മാരുടെ തിരിച്ചെഴുന്നള്ളത്ത് നടക്കുന്നു.
തുടർന്ന് നമസ്കാരമണ്ഡപങ്ങളിൽ ഒരുക്കിവച്ച ശയ്യകളിൽ, ചുറ്റും മുളപ്പിച്ചുവച്ച ധാന്യങ്ങളുടെ നടുക്ക് മൂന്നുഭഗവാന്മാരും പള്ളിയുറങ്ങുന്നു.
ഈ സമയം, ക്ഷേത്രത്തിൽ പതിവായി അടിയ്ക്കുന്ന നാഴികമണി കെട്ടിവയ്ക്കും.
ഭഗവാന്മാരുടെ ഉറക്കത്തിന് അബദ്ധത്തിൽ പോലും തടസ്സം വരരുതെന്ന സങ്കല്പത്തിലാണ് ഇങ്ങനെ ചെയ്യുന്നത്.
പിറ്റേന്നാണ് ആറാട്ട്.
പള്ളിവേട്ട കഴിഞ്ഞ ക്ഷീണത്തിൽ കിടന്നുറങ്ങുന്ന ഭഗവാന്മാർ, രാവിലെ ആറുമണിയോടെയാണ് പള്ളിയുണരുന്നത്.
ഇതിനായി ക്ഷേത്രത്തിൽ ഒരു പശുവിനെ കൊണ്ടുവരുന്നുണ്ടാകും.
പശുവിന്റെ ശബ്ദം കേട്ട് പള്ളിയുണർന്നുകഴിഞ്ഞാൽ അഷ്ടമംഗല്യവസ്തുക്കൾ കണികാണിയ്ക്കും.
ഉഷഃപൂജ കഴിഞ്ഞാൽ ക്ഷേത്രത്തിനുചുറ്റും പ്രദക്ഷിണം വച്ചശേഷം പടിഞ്ഞാറേ ഗോപുരത്തിലൂടെ തൂതപ്പുഴയിലെ ആറാട്ടുകടവിലേയ്ക്ക് ഭഗവാന്മാർ പുറപ്പെടുന്നു.
ഈ സമയത്ത് പാണ്ടിമേളമാണ് അകമ്പടി സേവിയ്ക്കുന്നത്.
ആറാട്ടുകടവിലെത്തിയാൽ തന്ത്രി ഏഴ് പുണ്യതീർത്ഥങ്ങളെയും കടവിലേയ്ക്ക് ആവാഹിയ്ക്കും.
ഇതിനുശേഷം ഇളനീർ , മഞ്ഞൾപ്പൊടി തുടങ്ങിയ ദ്രവ്യങ്ങൾ കൊണ്ട് ആറാട്ടുവിഗ്രഹത്തിൽ അഭിഷേകം നടത്തി പുഴയിലേയ്ക്കിറങ്ങുന്ന തന്ത്രിയും മേൽശാന്തിയും ഊരാളന്മാരും തുടർന്ന് മൂന്നുപ്രാവശ്യം മുങ്ങിനിവരുന്നു.
ഭഗവദ്സാന്നിദ്ധ്യം കൊണ്ട് പവിത്രമായ തീർത്ഥത്തിൽ ഭക്തരും മൂന്നുപ്രാവശ്യം മുങ്ങിനിവരുന്നു.
തുടർന്ന് എല്ലാവരും ദേഹം തോർത്തി വസ്ത്രം മാറി തിരിച്ചെഴുന്നള്ളത്ത് നടത്തുന്നു.
തിരിച്ച് ക്ഷേത്രത്തിലെത്തുന്ന ഭഗവാന്മാരെ നിറപറയും നിലവിളക്കും നൽകി ഭക്തർ സ്വീകരിയ്ക്കുന്നു.
തുടർന്ന് ക്ഷേത്രത്തിനുചുറ്റും ഏഴുതവണ പ്രദക്ഷിണം.
അതിനുശേഷം ദിക്കുകൊടികൾ ഓരോന്നായി മാറ്റി അവസാനം പ്രധാന കൊടിയും താഴ്ത്തുന്നതോടെ ഉത്സവത്തിന് പരിസമാപ്തിയാകുന്നു.
ചിത്രശാല മൂന്നു ധ്വജസ്തംഭങ്ങൾ ദീപപ്രഭാപൂരിതമായ വിളക്കുമാടം കിഴക്കേ ക്ഷേത്രഗോപുരം പരാമർശങ്ങൾ കുറിപ്പുകൾ കൊടിക്കുന്നിലമ്മ തിരുവേഗപ്പുറ ശിവന്റെ മകളാണെന്നാണ്‌ വിശ്വാസം.
ഇരുട്ടുകാനം ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Iruttukanam_Small_Hydro_Electric_Project
പ്രതിവർഷം 16.5 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം Viyyat Power Pvt. Ltd സ്വകാര്യ മേഖലയിൽ നിർമിച്ച (Independent) ചെറുകിട ജലവൈദ്യുത പദ്ധതിയാണ് ഇരുട്ടുകാനം ചെറുകിട ജലവൈദ്യുതപദ്ധതി , .
ഇടുക്കി ജില്ല യിലെ ദേവികുളം താലൂക്കിലെ പള്ളിവാസൽ ഗ്രാമപഞ്ചായത്തിലെ ഇരുട്ടുകാനത്തു ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്.
പദ്ധതിയിൽ  ഒരു തടയണ യും ഒരു പവർ ഹൗസും , ഉൾപ്പെടുന്നു.
1) ഇരുട്ടുകാനം പവർ ഹൗസ്
1) ഇരുട്ടുകാനം തടയണ വൈദ്യുതി ഉത്പാദനം
ഇരുട്ടുകാനം ചെറുകിട ജലവൈദ്യുത പദ്ധതിക്ക് വേണ്ടി പെരിയാറിന്റെ പോഷക നദിയായ വെസ്റ്റേൺ  കല്ലാർ(അമ്പഴച്ചാൽ ) പുഴയിൽ ഒരു ചെറിയ തടയണ നിർമിച്ചു.
വെള്ളം 2.5 മീറ്റർ വ്യാസവും  767 മീറ്റർ നീളമുള്ള തുരങ്കം വഴി പവർ ഹൗസിനു മുകൾ ഭാഗത്തു  എത്തിച്ചു 1.25  മീറ്റർ വ്യാസവും  250 മീറ്റർ നീളമുള്ള പെൻസ്റ്റോക്ക് പൈപ്പ്  ,  90 സെന്റിമീറ്റർ വ്യാസം ഉള്ള രണ്ടു പൈപ്പുകളാക്കി മാറ്റി വെള്ളം എത്തിച്ചു 1.5 മെഗാവാട്ടിന്റെ 2 ടർബൈനുകൾ (Horizontal Francis type) ഉപയോഗിച്ച് 3 മെഗാവാട്ട് വൈദ്യുതി ഉത്പാദിപ്പിക്കുന്നു.
വാർഷിക ഉൽപ്പാദനം 16.5 MU ആണ്.
2010ൽ പദ്ധതി കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 1.5 MW 2010 യൂണിറ്റ് 2 1.5 MW 2010 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
റെജീന കസാന്ദ്ര
റെജീന കസാന്ദ്ര (ജനനം: ഡിസംബർ 13, 1990) പ്രാധാനമായും തമിഴ് , തെലുങ്ക് സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ്.
കസാന്ദ്രയ്ക്ക് ഫിലിംഫെയർ OTT അവാർഡ് നോമിനേഷനോടൊപ്പം SIIMA അവാർഡും സിനിമാ അവാർഡും ഉൾപ്പെടെ നിരവധി അംഗീകാരങ്ങൾ ലഭിച്ചിട്ടുണ്ട്.
തമിഴ് ചിത്രമായ കണ്ട നാൾ മുതൽ (2005) എന്ന ചിത്രത്തിലൂടെ അഭിനയരംഗത്ത് അരങ്ങേറ്റം കുറിച്ച കസാന്ദ്ര മനസുലോ ശ്രുതി (2012) എന്ന തെലുങ്ക് ചിത്രത്തിലൂടെ മികച്ച ഒരു മുന്നേറ്റം നടത്തി.
മികച്ച വനിതാ അരങ്ങേറ്റത്തിനുള്ള SIIMA അവാർഡ് - തെലുങ്ക് അവർ നേടിയിട്ടുണ്ട്.
തുടർന്ന് റൊട്ടീൻ ലവ് സ്റ്റോറി (2010), കേഡി ബില്ല കില്ലാടി രംഗ (2013), പവർ (2014), പിള്ളാ നുവ്വു ലെനി ജീവിതം (2014) എന്നിവയിലൂടെ അവർ ചലച്ചിത്ര രംഗത്ത് വാണിജ്യ വിജയം നേടി.
സുബ്രഹ്മണ്യം ഫോർ സെയിൽ (2015) എന്ന സിനിമയിൽ ഒരു ഗ്രാമീണ പെൺകുട്ടിയായും, ജ്യോ അച്യുതാനന്ദയിൽ (2016) ഡെൻ്റൽ വിദ്യാർത്ഥിനിയായും , മാനഗരത്തിൽ (2017) ഒരു ചെറുപ്പക്കാരിയായും , ആവേയിൽ (2018) മയക്കുമരുന്നിന് അടിമയായും (2018) എവരൂ (2019) എന്ന സിനിമയിൽ ബിസിനസുകാരിയായും അഭിനയിച്ചതിന് കസാന്ദ്രയ്ക്ക് പ്രേക്ഷകരുടെ പ്രശംസകൾ ലഭിച്ചു.
അവർക്ക് മികച്ച നടിക്കുള്ള SIIMA അവാർഡ് ലഭിച്ചു - ജ്യോ അച്യുതാനന്ദ എന്ന ചിത്രത്തിന് തെലുങ്ക് നോമിനേഷൻ നേടി.
ഏക് ലഡ്കി കോ ദേഖാ തോ ഐസ ലഗാ (2019) എന്ന ചിത്രത്തിലൂടെ ഹിന്ദി സിനിമകളിലേക്കുള്ള മുന്നേറ്റത്തെ തുടർന്ന് അവർ റോക്കറ്റ് ബോയ്സ് (2022), ജാൻബാസ് ഹിന്ദുസ്ഥാൻ കെ (2023) എന്നീ സ്ട്രീമിംഗ് പരമ്പരകളിലും അഭിനയിച്ചു.
ബ്രാൻഡുകൾക്കും ഉൽപ്പന്നങ്ങളുടെ പരസ്യങ്ങളിലും കസാന്ദ്ര അഭിനയിക്കുന്നുണ്ട്.
1990 ഡിസംബർ 13-ന് മദ്രാസിലെ (ഇപ്പോൾ ചെന്നൈ ) ഒരു തമിഴ് കുടുംബത്തിലാണ് കസാന്ദ്ര ജനിച്ചത്.
അവരുടെ മാതൃഭാഷ തമിഴാണ്.
ആദ്യമായി കുട്ടികളുടെ ചാനലായ സ്പ്ലാഷിൽ ആങ്കറിംഗ് ചെയ്യാൻ തുടങ്ങുമ്പോൾ അവർക്ക് ഒമ്പത് വയസ്സായിരുന്നു.
അവർ ചെന്നൈയിലെ വിമൻസ് ക്രിസ്ത്യൻ കോളേജിൽ നിന്ന് സൈക്കോളജിയിൽ സയൻസ് ബിരുദം പൂർത്തിയാക്കിട്ടുണ്ട്.
കുടാതെ കസാന്ദ്ര മദ്രാസ് സർവകലാശാലയിൽ Powder കൗൺസിലിംഗ് സൈക്കോളജിയിൽ മാസ്റ്റർ ഓഫ് സയൻസും നേടിയിട്ടുണ്ട്.
മറ്റ് ജോലികളും മീഡിയ ഇമേജും Regina in 2013
ഒരിക്കൽ "ദക്ഷിണേന്ത്യൻ സിനിമയിലെ ഏറ്റവും വിശ്വസനീയവും ബഹുമുഖവുമായ അഭിനേത്രികളിൽ ഒരാളായി കസാന്ദ്ര ഉയർന്നു വന്നിരിക്കുന്നു" എന്ന് ഫോർബ്സിൻ്റെ സലിൽ പഞ്ചാൽ അവരെ കുറിച്ച് അഭിപ്രായപ്പെട്ടിരുന്നു.
ഒരിക്കൽ ദി ന്യൂ ഇന്ത്യൻ എക്‌സ്പ്രസിലെ രാം വെങ്കട്ട് ശ്രീകർ അവരുടെ ഫിലിമോഗ്രാഫിയെ "പരമ്പരാഗതവും അസ്വാഭാവികവും" എന്ന് വിശേഷിപ്പിച്ചു.
കൂടാതെ തൻ്റെ അഭിനയ തിരഞ്ഞെടുപ്പുകൾ വിവരിക്കുന്നതിനിടയിൽ "റെജീന വളരെയധികം സ്വയം അവബോധം പ്രകടിപ്പിക്കുന്നു" എന്ന് ശ്രീകർ എഴുതി.
ന്യൂസ് 18 ലെ സീനിയ ബന്ദ്യോപാധ്യായ പറഞ്ഞത് കസന്ദ്ര എല്ലായ്പ്പോഴും "പരസ്പരം വേറിട്ടുനിൽക്കുന്ന കഥാപാത്രങ്ങളെ തിരഞ്ഞെടുക്കുന്നു" എന്നാണ്.
Rediff.com- ലെ മയൂർ സനപ് അവരുടെ ഹിന്ദി അരങ്ങേറ്റത്തെ "പാരമ്പര്യവിരുദ്ധം" എന്ന് വിശേഷിപ്പിച്ചു.
ടൈംസ് നൗവിലെ സുസ്മിത ഡേ കസാന്ദ്രയുടെ "ബഹുമുഖമായ വേഷങ്ങൾക്ക്" അവരെ ശ്രദ്ധിക്കുകയും "എല്ലാ കഥാപാത്രങ്ങളോടും റെജീനയ്ക്ക് സവിശേഷമായ സമീപനമുണ്ട്" എന്ന് പറയുകയും ചെയ്തു.
Rediff.com- ൻ്റെ 2012 ലെ "മികച്ച തെലുങ്ക് നടിമാരുടെ" ലിസ്റ്റിൽ കസാന്ദ്ര നാലാം സ്ഥാനത്തായിരുന്നു.
2023 ഫെബ്രുവരിയിൽ IMDb- യുടെ "ജനപ്രിയ ഇന്ത്യൻ സെലിബ്രിറ്റികളുടെ" പട്ടികയിൽ അവർ 4-ാം സ്ഥാനത്തായിരുന്നു.
ഹൈദരാബാദ് ടൈംസിൻ്റെ മോസ്റ്റ് ഡിസൈറബിൾ വുമൺ ലിസ്റ്റിൽ അവർ 2015-ൽ 14 - ാം സ്ഥാനത്തും 2016-ൽ 20 - ാം സ്ഥാനത്തും 2019-ൽ 28 - ാം സ്ഥാനത്തും എത്തിയിരുന്നു.
കസാന്ദ്ര എ കല്യാൺ ജ്വല്ലേഴ്‌സ് , ട്രെൻഡ്‌സ് , ബിബ , മീഷോ തുടങ്ങിയ നിരവധി ബ്രാൻഡുകൾക്കും ഉൽപ്പന്നങ്ങൾക്കും സെലിബ്രിറ്റി അംഗീകാരം നൽകുന്നുണ്ട്.
കസാന്ദ്ര നിരവധി കാര്യങ്ങൾക്കായി പ്രവർത്തിച്ചിട്ടുണ്ട്.
2014-ൽ "ടീച്ച് ഫോർ ചേഞ്ച്" എന്ന ചാരിറ്റി ഷോയ്ക്കായി അവർ റാംപിൽ നടന്നിരുന്നു.
ജൈവകൃഷിയെ അവർ പിന്തുണയ്ക്കുന്നു.
2023-ൽ ഗ്രാമീണ വനിതാ നേതൃത്വ പരിപാടിയിൽ പങ്കെടുത്ത് കസാന്ദ്ര ഡെമോക്രാറ്റിക് സംഘയുടെ സഹസ്ഥാപകയായി.
ഫിലിമോഗ്രഫി Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു സിനിമകൾ Year Title Role Language(s) Notes ഫലകം:Ref heading 2005 Kanda Naal Mudhal Latha Tamil 2006 Azhagiya Asura Mahalakshmi 2010 Suryakaanti Kanthi Kannada 2012 Siva Manasulo Sruthi Sruti Telugu Routine Love Story Tanvi 2013 Kedi Billa Killadi Ranga Paappaa Tamil Nirnayam Jeni 2014 Kotha Janta Suvarna Telugu Ra Ra...
Krishnayya Nandeshwari "Nandu" Power Vaishnavi Pilla Nuvvu Leni Jeevitham Sailaja "Sailu" / Sirisha "Siri" 2015 Rajathandhiram Michelle D'Mello Tamil Subramanyam for Sale Seetha Telugu Soukhyam Sailaja "Sailu" 2016 Shourya Netra Jyo Achyutananda Dr. Jyothsna Kumari "Jyo" Shankara Ananya / Pappu 2017 Maanagaram HR officer Tamil Saravanan Irukka Bayamaen Thenmozhi Gemini Ganeshanum Suruli Raajanum Lavanya Nakshatram Jamuna Telugu Balakrishnudu Aadhya 2018 Awe Mira Mr. Chandramouli Madhu Tamil Silukkuvarupatti Singam Rajeshwari "Raji" Party Madhu Unreleased 2019 Ek Ladki Ko Dekha Toh Aisa Laga Kuhu Hindi 7 Saraswathi Telugu / Tamil Bilingual film Evaru Sameera Maha Telugu 2021 Mughizh Radhika Tamil Chakra Leela Nenjam Marappathillai Mariam Kasada Thapara Tripura Sundari "Trisha" Thalaivii B. Saroja Devi Hindi / Tamil Bilingual film; cameo 2022 1945 Anandhi Tamil / Telugu Acharya Mandakini Telugu Special appearance in a song "Saana Kastham" Saakini Daakini Damini 2023 Karungaapiyam Umayal Karthika Tamil Nene Naa Divya / Damayanti Telugu Dual role Conjuring Kannappan Dark Deves Tamil 2024 Utsavam Rama Telugu 2025 Vidaamuyarchi TBA Tamil Filming Jaat TBA Hindi Filming TBA Section 108 Shikha Saxena Post-production TBA Flashback TBA Tamil Post-production അവലംബം 1 2 ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
റിച്ചാർഡ് ഡോക്കിൻസ് ഇംഗ്ലീഷ് വിലാസം https://ml.wikipedia.org/wiki/Richard_dawkins
ക്ലിന്റൺ റിച്ചാർഡ് ഡോക്കിൻസ് ആധുനിക നിരീശ്വരവാദത്തിന്റെ വക്താവും , ശാസ്ത്രപ്രചാരകനും  (26 മാർച്ച് 1941) ഇംഗ്ലീഷുകാരനായ സ്വാഭാവരൂപീകരണശാസ്‌ത്രജ്ഞനും പരിണാമ ശാസ്ത്രകാരനും എഴുത്തുകാരനും ഓക്സ്ഫഡിലെ ന്യൂ കോളേജിലെ എമിരിറ്റസ് പ്രൊഫസ്സറും ആകുന്നു.
1995 മുതൽ 2008 വരെ അദ്ദേഹം ഓക്സ്ഫഡ് സർവ്വകലാശാലയുടെ ശാസ്ത്രത്തിന്റെ പൊതുജനധാരണയ്ക്കായുള്ള പ്രൊഫസ്സറായും സേവനമനുഷ്ടിച്ചിട്ടുണ്ട്.
1976ൽ ദ സെൽഫിഷ് ജീൻ പ്രസിദ്ധീകരിച്ചതോടെയാണ്, ഡോക്കിൻസ് പ്രശസ്തനായത്.
ഈ പുസ്തകം പരിണാമശാസ്ത്രത്തിന്റെ ജീൻ കേന്ദ്രീകൃത വീക്ഷണം ജനകീയമാക്കി.
കൂടാതെ മീം(meme) എന്ന വാക്കും പ്രസിദ്ധമായി.
1982ൽ പരിണാമജീവശാസ്ത്രത്തിൽ പരക്കെ സ്വാധീനിച്ച ഒരു ആശയം അദ്ദേഹം മുന്നോട്ടുവച്ചു.
ഒരു ജീനിന്റെ പ്രകടിതരൂപത്തിന്റെ പ്രഭാവം(phenotypic effects of a gene) ഒരു ജീവിയുടെ ശരീരത്തെ മാത്രമല്ല മറ്റു ജീവികളുടെ ശരീരങ്ങളുൾപ്പെട്ട പരിസ്ഥിതിയേയും സ്വാധീനിക്കുന്നു എന്ന് അദ്ദേഹം വാദിച്ചു.
ഈ വീക്ഷണം തന്റെ എക്സ്ററൻന്റെഡ് ഫീനോടൈപ്പ് എന്ന പുസ്തകത്തിൽ അവതരിപ്പിച്ചിരിക്കുന്നു.
റിച്ചാഡ് ഡോക്കിൻസ് പ്രസിദ്ധനായ നിരീശ്വരവാദിയാണ്.
ബ്രിട്ടിഷ് ഹ്യൂമനിസ്റ്റ് അസ്സോസിയേഷന്റെ ഉപാധ്യക്ഷനും ബ്രൈറ്റ്സ് മൂവ്മെന്റ് എന്ന സംഘടനയുടെ സഹകാരിയുമാണ്.
അദ്ദേഹം സൃഷ്ടിവാദത്തിന്റെയും ബൗദ്ധികരൂപകല്പനാവീക്ഷണത്തിന്റെയും വിമർശകനും ആകുന്നു.
1986ൽ അദ്ദേഹം എഴുതിയ ദ ബ്ലൈന്റ് വാച്ച് മേക്കർ എന്ന ഗ്രന്ഥത്തിൽ വാച്ചുനിർമാതാവ് രൂപകല്പനയ്ക്കെതിരായി വാദഗതികൾ ഉയർത്തിയിട്ടുണ്ട്.
പരിണാമത്തിന്റെ പ്രക്രിയകൾ ഒരു അന്ധനായ വാച്ചുനിർമാതാവിന്റേതാണെന്നാണു സ്ഥാപിക്കുന്നത്.
ഡോക്കിൻസ് തുടർന്ന് അനേകം ജനകീയശാസ്ത്ര ഗ്രന്ഥങ്ങളെഴുതുകയും ടെലിവിഷനിലും റേഡിയോയിലും തുടർച്ചയായി പരിപാടികൾ അവതരിപ്പിച്ചുവരികയും ചെയ്തുവരുന്നു.
2006ൽ അദ്ദേഹം എഴുതിയ ദ ഗോഡ് ഡെല്യൂഷൻ എന്ന ഗ്രന്ഥം വളരെ പ്രസിദ്ധമാണ്.
ജനുവരി 2010 ലെ കണക്കു പ്രകാരം ഇതിന്റെ ഇംഗ്ലിഷ് ഭാഷയിലുള്ള 20 ലക്ഷം കോപ്പികൾ വിറ്റു കഴിഞ്ഞിരിക്കുന്നു.
മലയാളം ഉൾപ്പെടെയുള്ള 31 ലോകഭാഷകളിൽ  ഈ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്.
പുത്തൻ നിരീശ്വരവാദ സമീപനങ്ങളെ രൂപപ്പെടുത്തിയിരിക്കുന്നതിൽ ഇദ്ദേഹത്തിന്റെ ചിന്തയ്ക്കും പുസ്തകങ്ങൾക്കുമുള്ള പങ്ക് വലുതാണ്‌.
ജനിതകശാസ്ത്രത്തിലും പ്രപഞ്ച വിജ്ഞാനീയത്തിലും മറ്റും നടന്ന നൂതന കണ്ടെത്തലുകളാണ് മതനിഷേധത്തിന്റെയും, നിരീശ്വര വാദത്തിന്റെയും ദർശനങ്ങൾ രൂപപ്പെടുത്താൻ അദ്ദേഹം  ഉപയോഗിക്കുന്നത്.
ഡോക്കിൻസ് ജനിച്ചത് കെനിയയിലെ നയ്റോബിയിൽ ആയിരുന്നു.
അച്ഛൻ ക്ലിന്റൺ ജോൺ ഡോക്കിൻസ് ന്യാസാലാൻഡിലെ ബ്രിട്ടീഷ് കൊളോണിയൽ അഡ്മിനിസ്റ്റ്രേഷനിൽ ഉദ്യോഗസ്ഥനായിരുന്നു.
റിച്ചാർഡിന് എട്ട് വയസ്സുള്ളപ്പോൾ കുടുംബം ആഫ്രിക്ക വിട്ടു ഇംഗ്ലണ്ടിലേക്ക് മടങ്ങി.